6.r

**Must / mustn't /don't have to**

19. / 20.05.2020.

Hi there!

Prošli smo se tjedan dotakli modalnih glagola ***should / shouldn't.*** Podsjećam da ih prevodimo kao ***trebao bi / ne bi trebao***, i koristimo ih ponajprije kad nekome želimo dati savjet ili iznijeti vlastito mišljenje (*You should do your school chores right away. You shouldn't leave homework for the next day/week/weekend.*).

Danas učimo nešto drugo. Danas učimo kako na engleskom jeziku *LUPITI ŠAKOM O STOL!*

***YOU MUST! MORAŠ!***

***YOU MUSTN'T!*** Nije „ne moraš“, već ***NE SMIJEŠ!***

***You don't have to!*** To je „ne moraš“. 😊

Danas ćemo vježbati uporabu zapovijedi (*must*, čita se 'mast') i zabrana (*mustn't*, čita se 'masnt').

To ćemo učiniti tako što ćete u bilježnicu riješiti 5. zadatak na 71. str. udžbenika. U tom ćete zadatku vidjeti 10 sličica znakova za razne zapovijedi i zabrane. Vaš je zadatak sličice pretočiti u (engleske) riječi. Za svaku sličicu u bilježnicu napišite po jednu rečenicu, koja mora sadržavati ili ***must*** ili ***mustn't***.

Ne očekujem da svi imate identične rečenice (slike možete inerpretirati na različite načine), važno mi je da imate jezično pravilno oblikovane rečenice. 😉

Dat ću vam primjere za sličice:

2) *You must show your passport.*

6) *You mustn't touch things in a museum.*

Slikajte mi rečenice koje sastavite u bilježnicu.

Prof. Dafne